Teuku Wisnu () ya iku juru main sinétron kang duwé katurunan Acèh. Teuku Wisnu nduwé dedeg kang dhuwuré 178 cm lan bobot 68 kg. Teuku Wisnu wis dadi bintang ing sinétron, filem, iklan lan uga tau dadi presenter. Teuku Wisnu kuliyah ing FISIP Jurusan Hubungan Internasional Universitas Moestopo Jakarta. Teuku Wisnu dadi anak kang wuragil saka edulur kang cacahé papat.
Wisnu tau dadi bintang iklan Frestea lan Fren. Winu uga tau akting ing sinétron Makin Sayang, Benar-Benar Cinta, Dua Hati, Si Manis Jembatan Ancol. Teuku Wisnu uga dadi presenter ing program reality show Cinta Monyet lan dadi bintang layar lebar kang judhulé Lentera Merah lan Gue Kapok Jatuh Cinta.

Karir 
Teuku Wisnu miwiti kariré ing jagad hiburan nalika dhèwèké kecelakaan mobil. Nalika iku Wismu nganggo mobilé buliké lan kecelakaan ing dalan tol ing njero kutha. Awit ora nduwé dhuwit kanggo ndandakna karusakan mobil duwéké buliké, Wisnu banjur ngugemi saran saka kancané kanggo mèlu casting ing salah sawijiné iklan. Sawisé iku jeneng Teuku Wisnu wiwit dikenal masarakat. Sinetron-sinétron kang tau dibintangi Teuku Wisnu ya iku Cinta Fitri, ing sinétron iki Teuku Wisnu meranaké dadi tokoh Farel. Teuku Wisnu uga tau dadi finalis MTV VJ Hunt taun 2006.

Nalika ana penganugrahan ing donyaning hiburan ya iku Panasonic Award kang kaping 12 kang dianaké tanggal 27 Maret 2009, Teuku Wisnu éntuk penganugrahan dadi aktor paling favorit.

Kaurippan pribadi 
Nalika suwé main ing sinétron Cinta Fitri, Teuku Wisnu banjur pacaran karo lawan mainé kang jenengé Shireen Sungkar. Sadurungé pacaran karo Shireen Sungkar, Teuku Wisnu pacaran karo Jeannia Fitria alias Pipit wiwit akir taun 2005, nanging banjur putus lan pacaran karo Shireen Sungkar. Sadurungé pacaran karo Teuku Wisnu, Shireen Sungkar uga pacaran karo Adly Fairus,kang uga main ing sinétron Cinta Fitri.

Pranala njaba 
 Profil di KapanLagi.com

Cathetan suku 

Aktor Indonésia
Artis Acèh
Presenter Indonésia
Wong Jakarta